**2. V-Drums World Championship**

* **Verseny ismertető**

A V-Drums World Championship (továbbiakban VDWC2) egy tehetségkutató verseny, ahol a jelentkezők egy 5 perces produkciót adnak elő Roland márkájú elektromos dobokon.

Az VDWC2 három fő megmérettetésből áll:

1) Verseny Magyarországon (Internet)

2) Kelet-európai verseny (Budapest)

3) Világbajnoki döntő (D. Frankfurt)

**1) Verseny Magyarországon**

Ez egy internetes elődöntő a Magyar jelentkezők számára a Roland East Europe Kft szervezésében. Ebben a versenyben derül ki, hogy ki az az egy nyertes, aki összemérheti tudását a kelet-európai országok nyerteseivel.

A magyarországi internetes versenyre egy maximum **3 perc** hosszúságú, **saját szerzeményű**, Roland V-Drums márkájú elektromos dobbal előadott **YouTubeTM videó**val lehet jelentkezni, a **Nevezési lap** kitöltésével és elküldésével a [vdrums@rolandee.hu](mailto:vdrums@rolandee.hu) e-mail címre. A nevezési lap letölthető a [www.rolandee.hu](http://www.rolandee.hu) oldalról.

Nevezési határidő: **2012. szeptember 30.**

A magyarországi verseny eredményhirdetésre a budapesti Hangfoglaláson kerül sor. Bízunk benne, hogy a jelentkezők részt tudnak venni az eseményen, hogy személyesen tudathassuk a jó hírt a győztessel. Amennyiben nem tud részt venni, természetesen nem választunk másik nyertest, telefonon illetve e-mail formájában kap majd értesítést, hogy bekerült-e a kelet-európai középdöntőbe. A nyertest a nevezési videók alapján választja ki a zsűri.

**2) Kelet-európai verseny**

Regionális verseny a Roland East Europe Kft szervezésében. Ebben a versenyben a kelet-európai országokban nevezett versenyzők legjobbjai mérik össze tudásukat. A kelet-európai döntő első helyezettje automatikusan bejut a Világbajnoki döntőbe.

A kelet-európai döntő **2012 november 15-én, Budapesten** kerül megrendezésre. A döntőben Roland V-Drums TD-30KV típusú dobon, SPD-30, SPD-SX kiegészítő ütőfelületen, élőben kell előadni egy 5 percet nem meghaladó saját szerzeményt.

A kelet-európai döntő **első** helyezettje kijut **Frankfurtba,** a 2. V-Drums World Championship Világbajnoki Döntőjébe. A kiutazás, a szállás és a Musik Messe zenei kiállítás belépőjegyeinek költségét a Roland East Europe Kft állja.

**3) Világbajnoki döntő**

Az VDWC2 Világbajnoki döntője, a végső megmérettetés, ahol a világ legjobb dobosai mérkőznek meg. A világbajnoki döntő helyszíne, időpontja:

**Frankfurt Südbahnhof (Frankfurt City/Germany), April 11, 2013 (csütörtök).**

**A világbajnoki döntő fődíja:**

**Roland gyárlátogatás, és egy városnézés JAPÁNBAN!!!**

* **A verseny szabályai**

**1) Általános feltételek**

- A versenyzők egy maximum 5 perces produkcióval készülhetnek.

- A versenyző képes legyen önállóan, közönség előtt előadni.

- A versenyző garantálja, hogy előadása és annak semmilyen tartalma sem sérti a szerzői jogokat, védjegyeket, valamint egy harmadik fél jogait.

- A versenyző garantálja, hogy előadása saját szerzemény és ezzel korábban nem nyert semmilyen versenyt és/vagy díjat.

- Az előadás és annak egyetlen részlete sem sértheti a közrendet és morált.

**2) Eszköz korlátozások**

- Alap dobfelszerelés: Roland V-Drums TD-30KV (választható max. 2db kiegészítő ütőfelület)

- Sampler pad: SPD-SX

- Perka pad: SPD-30

**3) Életkor korlátozások**

18. életévüket betöltött személyek jelentkezését várjuk. Amennyiben a jelentkező még nem töltötte be a 18. életévét, de a döntő napját megelőző napig betölti, jelentkezését elfogadjuk.

**\* Megjegyzés:** A Világbajnoki Döntő résztvevői engedélyezik a Roland cégnek az előadásuk videójának, fotóinak, a versenyző nevének, stb. különböző promóciókban történő felhasználását.

**Zsűrizés/ Értékelés**

A versenyzők zsűrizése, értékelése az alábbi alapelvek szerint történik a verseny során:

1) Zeneiség/muzikalitás

2) Előadásmód

3) A Roland V-Drums elektromos dobok lehetőségeinek kihasználtsága